b'\n_START_ARTICLE_\nMano vardas Niekas\n_START_SECTION_\nSantrauka\n_START_PARAGRAPH_\nD\xc5\xbeekas Boregardas, garsus Laukini\xc5\xb3 Vakar\xc5\xb3 \xc5\xa1aulys, ketina pasitraukti \xc4\xaf poils\xc4\xaf ir i\xc5\xa1vykti \xc4\xaf Europ\xc4\x85. J\xc4\xaf nuolatos kas nors med\xc5\xbeioja, ta\xc4\x8diau D\xc5\xbeekas\xc2\xa0\xe2\x80\x93 grei\xc4\x8diausias \xc5\xa1aulys i\xc5\xa1 vis\xc5\xb3 (\xe2\x80\x9e- Greitesnis u\xc5\xbe j\xc4\xaf? Niekas\xe2\x80\x9c)._NEWLINE_Keliaudamas per prerijas jis sutinka \xc5\xbemog\xc5\xb3 be vardo, Niek\xc4\x85\xc2\xa0\xe2\x80\x93 jaun\xc4\x85 kauboj\xc5\xb3, kurio idealu pats yra. Niekas svajoja apie D\xc5\xbeeko pasitraukim\xc4\x85, ta\xc4\x8diau tai, jo nuomone, turi b\xc5\xabti efektinga, nes tik taip turi pasitraukti didvyriai._NEWLINE_Viename miestelyje Niekas bare pademonstruoja savo \xc5\xa1audymo \xc4\xafg\xc5\xabd\xc5\xbeius ir yra nusamdomas vietinio turtuolio Salivano susidoroti su D\xc5\xbeeku. Ta\xc4\x8diau Niekas nepaliauja svajoti apie efekting\xc4\x85 D\xc5\xbeeko kov\xc4\x85 su did\xc5\xbeiule gauja pl\xc4\x97\xc5\xa1ik\xc5\xb3, 1 prie\xc5\xa1 150, tod\xc4\x97l jam padeda arba trukdo, stengdamasis priartinti toki\xc4\x85 kulminacij\xc4\x85. Jis pavagia traukin\xc4\xaf, ta\xc4\x8diau D\xc5\xbeekui padeda pab\xc4\x97gti tik tada, kai \xc5\xa1is vienas i\xc5\xa1 ties\xc5\xb3 stoja \xc4\xaf kov\xc4\x85 prie\xc5\xa1 vis\xc4\x85 gauj\xc4\x85._NEWLINE_Filmo kulminacija\xc2\xa0\xe2\x80\x93 dvikova tarp D\xc5\xbeeko ir Nieko, nes, anot \xc5\xa1io, didvyris turi mirti._NEWLINE_Vis d\xc4\x97lto tai\xc2\xa0\xe2\x80\x93 sure\xc5\xbeisuotas spektaklis, po kurio D\xc5\xbeekas visiems yra mir\xc4\x99s ir gali nekliudomas i\xc5\xa1keliauti \xc4\xaf Europ\xc4\x85, o jo viet\xc4\x85 gali u\xc5\xbeimti Niekas.\n_START_SECTION_\nApdovanojimai\n_START_PARAGRAPH_\nFilmas 1974\xc2\xa0m. laim\xc4\x97jo vien\xc4\x85 Golden Screen apdovanojim\xc4\x85.'